Document ID: /roh_data/filtered/fineweb-2-filterrobots_roh.jsonl.gz/13812

Jens Korte ha dà in'invista en l'economia globala, il si e giu da las bursas e novs trends da l'economia americana. Bain dettia era obstachels da birocrazia en ils Stadis Unids. Cumpareglià cun l'Europa e la Svizra, saja dentant pli simpel da realisar ideas novas e frestgas.
Ils americans han plitost la mentalitad d'empruvar e pir lura da s'occupar cun las consequenzas.
Surtut il sectur d'abitaziuns fa quitads
La societad grischuna dals impressaris annunzia per l'onn 2015 in minus da 6,8% en la branscha da construcziun auta cumpareglià cun l'onn 2014. La culpa da questa digren saja tranter auter la lescha cunter segundas abitaziuns, communitgescha la societad dals impressaris.
In lev plus dat i dentant dà sin il champ da construcziun bassa. Quà po il Grischun nudar in plus da 0,3%. Oz ha la societad grischuna dals impressaris tegnì sia radunanza generala. Là èn vegnids preschentads ils detagls dal svilup e tractadas las schliaziuns per il futur.